CELEX: 32018R1793
Language: sk
Date: 2018-11-20 00:00:00
Title: Nariadenie Komisie (EÚ) 2018/1793 z 20. novembra 2018, ktorým sa schvaľuje zmena technickej dokumentácie zemepisného označenia liehoviny zapísanej v prílohe III k nariadeniu (ES) č. 110/2008, na základe ktorej sa zmenili jej hlavné špecifikácie [„Ron de Guatemala“ (ZO)]

21.11.2018   
               
               
                  SK
               
               
                  Úradný vestník Európskej únie
               
               
                  L 294/1
               
            
         NARIADENIE KOMISIE (EÚ) 2018/1793
         z 20. novembra 2018,
         ktorým sa schvaľuje zmena technickej dokumentácie zemepisného označenia liehoviny zapísanej v prílohe III k nariadeniu (ES) č. 110/2008, na základe ktorej sa zmenili jej hlavné špecifikácie [„Ron de Guatemala“ (ZO)]
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 110/2008 z 15. januára 2008 o definovaní, popise, prezentácii, označovaní a ochrane zemepisných označení liehovín a o zrušení nariadenia (EHS) č. 1576/89 (1), a najmä na jeho článok 17 ods. 8 a článok 21,
         keďže:
         
                     (1)
                  
                  
                     V súlade s článkom 17 ods. 5 nariadenia (ES) č. 110/2008 Komisia overila žiadosť združenia „Asociación Nacional de Fabricantes de Alcoholes y Licores (ANFAL)“ o schválenie zmeny technickej dokumentácie zemepisného označenia „Ron de Guatemala“ zapísaného do registra na základe nariadenia (ES) č. 110/2008 (2).
                  
               
                     (2)
                  
                  
                     Keďže Komisia dospela k záveru, že žiadosť je v súlade s nariadením (ES) č. 110/2008, Komisia túto žiadosť o zmenu uverejnila v zmysle článku 17 ods. 6 uvedeného nariadenia v Úradnom vestníku Európskej únie (3).
                  
               
                     (3)
                  
                  
                     Vzhľadom na to, že Komisii nebola oznámená žiadna námietka v zmysle článku 17 ods. 7 nariadenia (ES) č. 110/2008, zmena technickej dokumentácie by sa mala schváliť v súlade s článkom 17 ods. 8 nariadenia (ES) č. 110/2008.
                  
               
                     (4)
                  
                  
                     Opatrenia stanovené v tomto nariadení sú v súlade so stanoviskom Výboru pre liehoviny,
                  
               PRIJALA TOTO NARIADENIE:
         
            Článok 1
            Zmena technickej dokumentácie uverejnená v Úradnom vestníku Európskej únie týkajúca sa názvu „Ron de Guatemala“ (ZO) sa schvaľuje.
         
         
            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 20. novembra 2018
            
               
                  Za Komisiu
               
               
                  predseda
               
               Jean-Claude JUNCKER
            
         
         
            (1)  Ú. v. EÚ L 39, 13.2.2008, s. 16.
         
            (2)  Nariadenie Komisie (EÚ) č. 97/2014 z 3. februára 2014, ktorým sa mení príloha III k nariadeniu Európskeho parlamentu a Rady (ES) č. 110/2008 o definovaní, popise, prezentácii, označovaní a ochrane zemepisných označení liehovín (Ú. v. EÚ L 33, 4.2.2014, s. 1).
         
            (3)  Ú. v. EÚ C 317, 23.9.2017, s. 6.